b'\n_START_ARTICLE_\nCoppa Ciano 1936\n_START_SECTION_\nPred dirko\n_START_PARAGRAPH_\nDirka je prvi\xc4\x8d potekala na novem dirkali\xc5\xa1\xc4\x8du Montenero pri Livornu. Mercedes-Benz se klub prijavi dveh dirka\xc4\x8dev dirke ni udele\xc5\xbeil, Auto Union pa je na dirko poslal tri dirkalnika s svojo obi\xc4\x8dajno dirka\xc5\xa1ko zasedbo, ko so bili glavni favoriti za zmago, gledalci pa so upali na uspeh edinega tovarni\xc5\xa1kega italijanskega mo\xc5\xa1tva, Scuderia Ferrari, s Taziem Nuvolarijem na \xc4\x8delu.\n_START_SECTION_\nDirka\n_START_PARAGRAPH_\nNa \xc5\xbealost italijanskih gledalcev so \xc5\xbee takoj po \xc5\xa1tartu vodstvo prevzeli trije dirka\xc4\x8di Auto Uniona, glavni Ferrarijev dirka\xc4\x8d Nuvolari pa je zaradi okvare zadnjega vpetja svojega dirkalnika Alfa Romeo 12C-36 odstopil \xc5\xbee nekaj sekund po \xc5\xa1tartu. Nuvolari je tekel do boksov in zahteval drug dirkalnik, druga\xc4\x8de bo zapustil mo\xc5\xa1tvo. Po treh krogih je moral Carlo Pintacuda v bokse, kjer je predal svoj dirkalnik Alfa Romeo 8C-35. Bernd Rosemeyer je dirkal zadr\xc5\xbeano in je \xc5\xbee po \xc5\xa1estih krogih odstopil. Njegova \xc5\xbeena, Elly Beinhorn-Rosemeyer, je istega dve letela prek treh celin v svojem letalu Messerschmitt, Rosemeyer je priznal, da zaradi nervoze ni mogel dirkati._NEWLINE_Italijanski gledalci ob progi so bili vse bolj navdu\xc5\xa1eni, saj je Nuvolari prehiteval dirkalnik za dirkalnikom in se prebil na drugo mesto. V dvaindvajsetem krogu je do tedaj vodilni Achille Varzi odstopil zaradi okvare zavor, s \xc4\x8demer je Nuvolari prevzel vodstvo. Lete\xc4\x8di Mantovan je vodstvo zadr\xc5\xbeal do konca ter po eni svojih najbolj\xc5\xa1ih dirk dosegel slavno zmago, Antonio Brivio in Ren\xc3\xa9 Dreyfus pa sta Ferrariju prinesla trojno zmago. \xc4\x8cetrti je bil Hans Stuck v Rosemeyerjevem dirkalniku \xc5\xbee z ve\xc4\x8d kot tremi minutami zaostanka, peti in zadnji uvr\xc5\xa1\xc4\x8deni pa Goisue Calamai s tremi krogi zaostanka.\n_START_SECTION_\nPo dirki\n_START_PARAGRAPH_\nPo dirki je Rosemeyer poslal svoji \xc5\xbeeni slavni telegram:\xc2\xa0\xc2\xbbOdstopil po \xc5\xa1estih krogih. Pridi kmalu domov. Nikoli ve\xc4\x8d me ne sme\xc5\xa1 zapustiti.\xc2\xab'